Α.Σ. Ολυμπιακός Βόλου 1937

Ο **Αθλητικός Σύλλογος Ολυμπιακός Βόλου 1937** είναι ελληνικό αθλητικό σωματείο το οποίο εδρεύει στη Νέα Δημητριάδα, συνοικία του Βόλου. Ιδρύθηκε στις 2 Ιουνίου 1937, και επίσημα χρώματα του αποτελούν το κόκκινο και το λευκό. Διαθέτει τμήματα ποδοσφαίρου, καλαθοσφαίρισης, κολύμβησης, πετοσφαίρισης, άρσης βαρών και τζούντο.

## Ιστορία
Ο σύλλογος ιδρύθηκε το 1937 με πρώτο πρόεδρο τον Απόστολο Πουργιά. Η γέννηση της ομάδας πραγματοποιήθηκε στην παραθαλάσσια γειτονιά του Βόλου, Άγιος Κωνσταντίνος. Το 1961 συγχωνεύτηκε με τον Εθνικό Βόλου με το όνομα «Εθνικός Ολυμπιακός Βόλου» και μετακομίζει από το γήπεδο του Αναύρου, στο σημερινό Ε.Α.Κ. Βόλου. Την ονομασία «Εθνικός Ολυμπιακός Βόλου» διατήρησε ως το 2008.

## Τμήμα ποδοσφαίρου

## Τμήμα καλαθοσφαίρισης ανδρών

### Ιστορικό
Το τμήμα καλαθοσφαίρισης του Ολυμπιακού Βόλου δημιουργήθηκε το 1952.  

Την περίοδο 1973–74 ο Ολυμπιακός κατέκτησε το πρωτάθλημα Θεσσαλίας και συμμετείχε στο Πανεπαρχιακό Πρωτάθλημα που κι εκεί κατέκτησε την 1η θέση και την άνοδο στην Β΄ Εθνική.

Στην Β΄ Εθνική αγωνίστηκε από την περίοδο 1974–75 έως την περίοδο 1976–77.

Την περίοδο 1981–82, τόσο το ανδρικό τμήμα όσο και το γυναικείο τμήμα κατέκτησαν το Πρωτάθλημα Α΄ Κατηγορίας Ε.Σ.ΚA.Θ.

Σε δύο διαφορετικές περιστάσεις, κατά τις περιόδους 1991–92 και 1999–00, ο σύλλογος κατέλαβε την πρώτη θέση του 1ου Ομίλου Βορρά της Γ΄ Εθνικής Κατηγορίας Ανδρών. Η πρώτη αγωνιστική περίοδος της νέας χιλιετίας βρήκε το σύλλογο στη Β΄ Εθνική Κατηγορία όπου παρέμεινε κατά τα έτη 2000–01 και 2001–02, προτού υποβιβαστεί.

Ακολούθησαν δυο συναπτά έτη στη Γ΄ Εθνική Κατηγορία, από το φθινόπωρο του 2002 μέχρι και την άνοιξη του 2005. Ακολούθησε μία νέα τριετία, στη Β΄ Εθνική αυτή τη φορά, χωρίς μεγάλες διακρίσεις, καθώς ο σύλλογος καταλάμβανε θέσεις στην ουρά της τελικής κατάταξης. Τελικά το 2007–08 κατέλαβε την τελευταία θέση της τελικής κατάταξης με μόλις 1 νίκη σε 30 αγώνες. Άμεσο επακόλουθο ήταν ο υποβιβασμός στη Γ΄ Εθνική. 

Τον Μάϊο του 2008, συγχωνεύτηκε με τον Ίωνα Βόλου και συνέχισε ως **Ολυμπιακός–Ίωνας Βόλου** με χρώματα το κόκκινο και το μπλε. Όμως, η καθοδική πορεία του Ολυμπιακού συνεχίστηκε και την σεζόν 2008–09, οπότε και η ομάδα του Βόλου κατετάγη 12η γνωρίζοντας τον υποβιβασμό στο τοπικό της πρωτάθλημα.

Κατά την αγωνιστική περίοδο 2009–10, το σωματείο αγωνίστηκε στο τοπικό πρωτάθλημα ανδρών της Ε.Σ.ΚA.Θ. και συγκεκριμένα στα πλαίσια του 1ου Ομίλου της Β΄ Κατηγορίας Ανδρών. Καταλαμβάνοντας την 4η θέση του τελικού βαθμολογικού πίνακα παραμένοντας στην ίδια κατηγορία. Την περίοδο 2010–11, πάντα στην ίδια κατηγορία και όμιλο, κατέλαβε την 3η θέση. Το καλοκαίρι του 2011 η διοίκηση του συλλόγου ήρθε σε επαφή με την αντίστοιχη του Θεσσαλικού, ο οποίος είχε ανέλθει στην Α1 Κατηγορία της Ε.Σ.ΚΑ.Θ., η οποία συμφώνησε να απορροφηθεί ο τελευταίος από τον Ολυμπιακό.

Κατά την αγωνιστική περίοδο 2011–12 ο Ολυμπιακός αγωνίστηκε στο Πρωτάθλημα της Α1 Ε.Σ.ΚΑ.Θ. καταλαμβάνοντας την 3η θέση της τελικής βαθμολογίας.

Την περίοδο 2017–18 ο Ολυμπιακός κατέκτησε το πρωτάθλημα της Ε.Σ.ΚΑ.Θ. και πανηγύρισε την άνοδο στις εθνικές κατηγορίες μετά από 9 χρόνια. Από την περίοδο 2018–19 έως την περίοδο 2020–21 αγωνίστηκε στην Γ΄ Εθνική. Την περίοδο 2021–22 βρέθηκε στην Β΄ Εθνική, μέσω wild card. Την αμέσως επόμενη περίοδο (2022–23) ο Ολυμπιακός τερμάτισε τελευταίος υποβιβάστηκε στην Γ΄ Εθνική, έχοντας μόνο ήττες στο ενεργητικό του. Ακολούθησε και δεύτερος υποβιβασμός την περίοδο 2023–24, καθώς ο Ολυμπιακός τερμάτισε στην ζώνη των πλέι άουτ, εκεί όπου αντιμετώπισε τον Κούπα Κιλκίς και έχασε την παραμονή δίνοντας 3 παιχνίδια από τα οποία έχασε τα 2 και μοιραίως επέστρεψε στο πρωτάθλημα της Ε.Σ.ΚΑ.Θ.

### Αξιομνημόνευτοι καλαθοσφαιριστές
Εξέχοντες καλαθοσφαιριστές που έκαναν τα πρώτα τους βήματα στον Ολυμπιακό Βόλου είναι οι εξής:
*Βασίλης Γκούμας
*Νίκος Μπουντούρης
*Παναγιώτης Λιαδέλης
*Δημήτρης Μπόγδανος 

Αλλοι σπουδαίοι αθλητές που έχουν αγωνιστεί στον σύλλογο είναι:
* Κρις Γουάμπα
*  Δημήτρης-Ραφαέλ Ντίαθ Λουίζ
* Δημήτρης Παρασχάκης

### Έδρα
Έδρα του συλλόγου είναι το Ε.Α.Κ. Βόλου, χωρητικότητας 700 θέσεων.

### Τίτλοι

### Ρόστερ παλαιότερων ετών
*2011-12 (Κατσαλής): Παραλίκης, Αποστόλου, Παπαδήμας, Κοψιαλής, Καραθάνος, Αναστασόπουλος, Κρικώνης, Παπαθεολόγου, Μαυροφώτης  
*2016-17 (Ξενοφών Μαυρομιχάλης): Αλεξίου Κώστας, Καραγεώργος Θωμάς, Παρασκευάς Γιώργος, Βλήτσιος Στέφανος, Αναστασόπουλος Λεωνίδας, Αχριάνης Σωτήρης, Καραρρήγας Αντώνης, Σκαμάγκας Σταμάτης, Λουλούδης Αλέξανδρος, Βλασταρίδης Αλέξανδρος, Καφάσης Ζήσης, Καραθάνος Δημήτριος, Γεωργίου Θωμάς  
*2017-18 (Γιώργος Βλιώρας - Παναγιώτης Γκουγκουτούδης): Καραγεώργος, Τζήμας, Παπούλιας, Ίλτσογλου, Μπόγδανος, Βλασταρίδης, Καραθάνος, Λουλούδης, Αναστασόπουλος, Τσιαπράζης, Παρασκευάς  
*2018-19 (Παναγιώτης Γκουγκουτούδης): Στύλλας, Παπαιωάννου, Μουστάκας, Ίλτσογλου, Κυριακόπουλος, Ιωνάς, Μπόγδανος, Μπουσκολίτης, Σκαμάγκας, Αναστασόπουλος, Χαρχαρής, Λουλούδης 
*2019-20 (Βλιώρας): Μπεκρής, Μπούρας, Ίλτσογλου, Καραμήτσος, Μπόγδανος, Σπανόπουλος, Β. Μπουσκολίτης, Σκαμάγκας, Ευτυχίδης, Μούμογλου, Χροναίος  
*2020-21 (Γιώργος Βλιώρας): Ιλτσογλου, Τσιακλάγκανος, Καραμήτσος, Ευαγγελινός, Σταθούρος, Μούμογλου, Σιμάκης, Παρασκευάς, Μπράμι 
*2021-22 (Γιώργος Βλιώρας): Γκοντόπουλος, Μουρατίδης, Καραμήτσος Σταθούρος, Σιμάκης, Παρασκευάς, Γουάμπα  
*2022-23 (Νίκος Μπουντούρης): Γιάκας, Στεφόπουλος, Παρασχάκης, Νταραντάντας, Γουάμπα, Νίκολης, Σταθούρος, Μπουντούρης Κ., Δημητρόπουλος, Γιαννίκος, Μπουντούρης Σ., Ντίαθ 
*2023-24 (Κοσμάτος): Μαλακόπουλος, Νυδριώτης, Σιδηρόπουλος, Τζαλαβάρας, Λογοδότης Π., Σπανόπουλος, Στεφόπουλος, Δελεντζές, Πρέλεβιτς, Παρασχάκης, Πλεσιώτης, Λογοδότης Μ. 

## Τμήμα καλαθοσφαίρισης γυναικών

## Τμήμα πετοσφαίρισης γυναικών

Ο Ολυμπιακός Βόλου από τις 5 Μαρτίου 2013 διαθέτει τμήμα γυναικείας πετοσφαίρισης.

## Τμήμα άρσης βαρών

Το τμήμα άρσης βαρών έχει καταγράψει πολλά μετάλλια κατά τη διάρκεια της λειτουργίας του, περίπου 56 συνολικά.

## Τμήμα κολύμβησης

Από το τμήμα της κολύμβησης, το οποίο συνεχίζει τη λειτουργία του, έχουν βγει αθλητές με ευρωπαϊκές κατακτήσεις, όπως η Έυη Μακρυγιάννη, η οποία συμμετείχε πρόσφατα στους Θερινούς Ολυμπιακούς Αγώνες του Πεκίνου. Συνολικά το τμήμα είχε 21 μετάλλια στους Χειμερινούς και την πρώτη θέση σαν σύλλογος στα  Πανθεσσαλικά Ιπποκράτεια το 1996.

## Τμήμα πάλης

Ο Ολυμπιακός Βόλου από το 2014 διέθετε τμήμα πάλης. Τα τελευταία χρόνια έπαψε την λειτουργία του.

## Τμήμα τζούντο

Ο Ολυμπιακός Βόλου από το 2014 διαθέτει τμήμα τζούντο.

## Τμήμα υδατοσφαίρισης

Το τμήμα υδατοσφαίρισης έχει να επιδείξει το επίτευγμα συμμετοχής 6 πρώην παιχτών του στην Εθνική Ελλάδος το 1995. Το τμήμα έχει πλέον διαλυθεί.

## Τμήμα χειροσφαίρισης

Το τμήμα χειροσφαίρισης κατάφερε να φτάσει στη Β΄ Εθνική Κατηγορία το 2007 κατακτώντας το Πρωτάθλημα Γ΄ Εθνικής Κατηγορίας, ωστόσο διαλύθηκε την επόμενη χρονιά.

## Διοίκηση

### Πρόεδροι
*  Απόστολος Πουργιάς
*  Απόστολος Καδόγλου
*  Απόστολος Πορφύρης 
*  Δ. Δουζένης
*  Δημήτρης Βλάτσιος
*  Χρήστος Ηλιόπουλος 
*  Δημήτρης Αλμπανέζος
*  Βασίλης Μαγκουρίτσας
*  Αντώνης Δημώτσος
*  Νεοκλής Παναγής 
*  Γιάννης Παπαγεωργίου
*  Αντώνης Κλήμης
*  Θανάσης Κυριάκος 
*  Δημήτρης Σαμαράς 
*  Γιώργος Περίδης 
*  Θωμάς Κανέλλος 
*  Γιάννης Στάμος 
*  Δημήτρης Παπαδήμας 
*  Κώστας Θεοδώρου 
*  Θανάσης Παπαγιάννης
*  Γιάννης Κουφιδάκης
*  Δημήτρης Σταυρίδης 
*  Βασίλης Δαμασιώτης
*  Γιώργος Μουλάς
*  Νίκος Τσεκούρας

## Δείτε επίσης
*Βολιώτικο Ντέρμπι

## Παραπομπές


## Εξωτερικοί σύνδεσμοι
* 
* Α.Σ. Ολυμπιακός Βόλου 1937, πρώην επίσημος ιστότοπος

*
Κατηγορία:Ελληνικοί πολυαθλητικοί σύλλογοι
Κατηγορία:Αθλητικοί σύλλογοι Μαγνησίας
Κατηγορία:Ιδρύσεις αθλητικών συλλόγων το 1937
Κατηγορία:Ιδρύσεις ομάδων καλαθοσφαίρισης το 1952
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Θ.
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.ΠΕ.Κ.ΕΛ.
Κατηγορία:Ελληνικοί σύλλογοι χειροσφαίρισης
Κατηγορία:Ελληνικοί σύλλογοι υδατοσφαίρισης
Κατηγορία:Ελληνικοί σύλλογοι κολύμβησης
Κατηγορία:Ελληνικοί σύλλογοι άρσης βαρών
Κατηγορία:Ελληνικοί σύλλογοι πάλης
Κατηγορία:Ελληνικοί σύλλογοι τζούντο